OpenLLM-France/wikimedia huggingface dataset:
# Dones del canapè o El divan

Dones del canapè o El divan (Femmes au canapé ou Le divan) és un oli sobre tela de 92 × 73 cm pintat per Henri Matisse vers l'any 1921 i dipositat al Museu de l'Orangerie de París.

## Context històric i artístic

Captivat per la llum del sud de França, Henri Matisse sovint es va allotjar a l'Hôtel de la Méditerranée, a Niça, a partir de l'any 1916. És en aquest període que va desenvolupar un tema que li agradava: l'obertura al món exterior alliberador de l'interior lleugerament oprimit a través d'una porta o d'una finestra.
Aquesta obra, parcialment deixada en fase d'esbós, ha estat relacionada amb una altra composició de la sèrie, de la qual podria haver estat una primera versió. Es tracta del quadre Gran interior a Niça, el qual és dipositat a l'Institut d'Art de Chicago.

## Descripció

Aquest quadre pertanyent a la sèrie dels que Matisse pintà a l'Hôtel de la Méditerranée il·lustra, dins d'una construcció rigorosa, un tema que és corrent en ell: el pas entre l'interior i l'exterior, entre un món clos i un món obert. Així, dues visions es juxtaposen: a l'interior, vists en picat, el terra de rajoles i la superfície dels mobles, sense una indicació de profunditat; per la finestra entreoberta, una perspectiva més clàssica cap a l'horitzó marítim.
Ací, el pintor juxtaposa dues visions en la perspectiva en el moment de pintar la seua habitació d'hotel. La primera es dirigeix cap a terra, ja que les rajoles suggereixen una certa indicació de la superfície, però no de la profunditat. La segona és una mirada a la distància a través de la finestra. Així, el pintor aconsegueix conciliar dues direccions i emocions contradictòries.
La finestra, lloc de pas entre els dos universos, esdevé el veritable motiu de la composició. Representada sencera, amb la seua tarja de ventall, les seues cortines, la seua barana, la finestra capta l'esclat blavós de l'ambient exterior. Dins de la cambra, les dues figures, només apuntades, i els objectes de tons sords semblen haver estat apartats cap als costats, per no distreure la mirada. Diverses correccions indiquen que l'angle i la posició del divan foren objecte de diferents intents.
L'artista ha tingut molta cura a l'hora de dirigir la mirada de l'espectador: el triangle de la composició, temperat per una gran cortina vermella a la dreta, condueix a un punt en el cel, més enllà de la finestra. A l'esquerra, l'espill ovalat del tocador es fa ressò de la part posterior de la cadira. No hi ha reflexió per tal de no distreure la mirada de l'espectador. De la mateixa manera, a la dreta, les dues figures femenines estan més o menys esbossades. El divan es va repintar per tal d'obtindre el millor angle.
Els colors vermell i verd (de diferents graus d'intensitat, calidesa i fredor) reflecteixen totes aquestes emocions contradictòries.

## Referències

* 1 2 3 4 Pierre Georgel, José Francisco Yvars, Jean-Pierre Labiau, 2002. De Renoir a Picasso: obres mestres del Musée de l'Orangerie, París. Barcelona: Fundació "la Caixa". ISBN 8476647808. Pàgs. 150-151.
* 1 2 3 4 5 Museu de l'Orangerie (francès) i (anglès)

## Enllaços externs

* Flickr
* WikiArt (anglès)
# ¡Aquí bomberos...!

¡Aquí bomberos...! és una pel·lícula amateur catalana dirigida per Jesús Angulo Bielsa i Antonio Antich Farré, estrenada el febrer de 1962, que va rebre el premi Ciutat de Barcelona de 1961. És un film de 16 mm, d'1 hora i 15 minuts de durada, a color, amb la veu en off en castellà. Angulo i Antich eren dos cineastes amateurs, socis de l'Agrupació Fotogràfica de Catalunya i de la secció de cine del Centre Excursionista de Catalunya, que es van unir per a realitzar aquesta pel·lícula.

## Argument

La pel·lícula és un homenatge al Cos de Bombers de Barcelona. La presentació és una alarma rebuda al parc de bombers, la sortida dels vehicles i quan aquests s'allunyen en la nit, comença la pel·lícula amb vistes nocturnes de la ciutat i les fogueres de la nit de Sant Joan, mentre al parc de bombers els telefonistes i bombers estan amatents per a una nova alarma. Continua amb unes pinzellades de la història dels Bombers de Barcelona; la instrucció i formació d'una nova promoció de bombers, i les proves que han de superar; diverses activitats dels bombers, com les reguardes de prevenció a les curses de cotxes o motocicletes, a la cavalcada de les festes de la Mercè, a la Fira de Mostres, o al Gran Teatre del Liceu. Finalitza amb diverses intervencions en incendis o salvaments, i escenes submarines de les pràctiques dels submarinistes a la Costa Brava. Conclou amb la veu en off homenatjant els homes d'aquest cos de bombers que mantenen l'esperit d'ajuda als altres.

## Projecció

Els directors de la pel·lícula no van voler explotar-la comercialment. Es va projectar per primer cop a la caserna Central, els dies 27 (tarda i nit) i 28 de gener de 1962, per als 3 torns de bombers de Barcelona, i el 13 de febrer següent es va projectar al cine Galeria Condal, al Passeig de Gràcia, assistint-hi personalitats municipals, cineastes, representants de bombers i altres personalitats.

## Referències

* ↑ «Al 'Fòrum Xavier' estrena del llargmetratge '¡Aquí bomberos...!'». La Vanguardia, 17-02-1962, pàg. 28.
* 1 2 «Una xerrada amb... D. Jesús Angulo Bielsa i D. Antonio Antich Farré». ¡Alarma!, 01-01-1962, pàg. 11, 12, 23, 24.
* ↑ «¡Aquí, bomberos!». El Noticiero Universal, 27-01-1962.
* ↑ «Presentación de 'Aqui, bomberos' premio 'Ciudad de Barcelona 1961' de cine 'amateur'». Solidaridad Nacional, 15-02-1962.
# Wolfram Wiese

Wolfram Wiese (Münster, 20 d'agost de 1976) va ser un ciclista alemany que fou professional del 2001 al 2007.

## Palmarès

* 2005
** 1r a la Fletxa del sud i vencedor de 2 etapes
* 2006
** Vencedor d'una etapa a l'OZ Wielerweekend

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Shuhei Yoshida

Shuhei Yoshida - 吉田修平 Yoshida Shuhei - és el president de Sony's Worldwide Studios per Sony Computer Entertainment Inc.. Shuhei Yoshida es va unir a Sony Corporation el 1986, on va treballar en l'estratègia corporativa de la companyia i en la coordinació del negoci de PCs. El 1993, es va incorporar com a director executiu de comptes al projecte PlayStation, on va ser un dels responsables de la creació de l'equip de desenvolupament intern de productes de Sony Computer Entertainment, que avui dia ocupa diferents estudis als Estats Units. El 1997 va ser ascendit a productor executiu i va treballar en nombrosos èxits com Gran Turismo, ICO, Ape Scape i The Legend of Dragoon. L'any 2000 es va mudar als Estats Units per unir-se a Sony Computer Entertainment America com a vicepresident del departament de desenvolupament de productes. Durant la seva estada en el càrrec es va convertir en un dels creadors del primer joc de la PS2 amb auriculars: SOCOM: U.S. Navy Seals, també un dels primers jocs en línia de la PS2 i un èxit de crítica i vendes que va donar lloc a seqüeles per a PS2, PS3 i PSP. A SCEA, Shuhei Yoshida també va produir diverses franquícies que es van convertir en èxits multimilionaris, com Uncharted, God of War, MLB: The Show, Ratchet and Clank, Resistance, Jak and Daxter, Sly Cooper i ATV Offroad Fury. Al maig de 2008, va ser nomenat president de Sony Worldwide Studios. Això el va fer responsable de totes les activitats de desenvolupament de programari per a jocs first-party (exclusius) per a Playstation. Worldwide Studios opera als Estats Units, Europa i el Japó. Recentment ha declarat el seu interès en els jocs de realitat virtual, encara que admet que el seu desenvolupament no serà ràpid.

## Referències

* ↑ «La 10a Edició de GAMELAB, la Fira Internacional del Videojoc i de l'Oci Interactiu, se celebrarà del 25 al 27 de juny a la Filmoteca de Catalunya». Generalitat de Catalunya, 18-06-2014 [Consulta: 27 juny 2014].
# Fusor (astronomia)

Un fusor és un terme proposat per Gibor Basri, professor Universitat de Califòrnia, Berkeley, per ajudar a aclarir la nomenclatura dels cossos celestes. Segons la seva definició un fusor és un objecte que aconsegueix la fusió del seu nucli durant la seva vida. Aquesta definició inclou tota forma de fusió nuclear per tant la massa possible més baixa d'un fusor estaria al voltant de 13 vegades la de júpiter, quan es fa possible la fusió del deuteri. Aquesta és significativament més petita que el punt al que es produeix la fusió de l'hidrogen, al voltant de 60 vegades la massa de Júpiter. Els cossos no es consideren estel·lars fins al voltant de 75 vegades la massa de Júpiter, quan la contracció gravitatòria s'atura per la calor generada per la reaccions nuclears internes.

## Referències

* 1 2 Basri, Gibor «Defining "Planet"». Mercury, Nov/Dec 2003.(anglès)
# Ademir Marques de Menezes

Ademir Marques de Menezes (8 de novembre, 1922 - 11 de maig, 1996), normalment conegut només pel seu nom Ademir, fou un futbolista brasiler dels anys 50.
És considerat com un dels millors davanters centre de la història de la selecció brasilera.
Ademir explotà al Mundial del Brasil 1950 on fou el màxim golejador. També fou l'autor del primer gol en competició oficial de l'estadi de Maracanã. Malgrat la seva bona actuació, la seva selecció no va poder guanyar la competició en perdre la final davant Uruguai, en l'anomenat Maracanaço.
En total, Ademir jugà 39 cops amb el Brasil, marcant 32 gols, entre 1945 i 1953. A més del Mundial, jugà 4 Copes Amèrica 1945, 1946, 1949 i 1953, en les quals marcà 12 gols en 18 partits, guanyant l'edició de 1949. També guanyà el Torneig Pan-americà de 1952.
Pel que fa a clubs, començà la seva carrera al club de la seva ciutat natal, Sport Recife, fitxant més tard pel Vasco da Gama (1942-1945). Després d'un breu parèntesi al Fluminense, retornà al Vasco on acabà la seva carrera entre 1948 i 1956. A Vasco jugà 429 partits i marcà 301 gols. Guanyà cinc campionats estatals (1945, 1949, 1950, 1952, 1956), a més d'un sisè amb Fluminense (1946). Fou màxim golejador del campionat cariòca els anys 1949 amb 30 gols i 1950 amb 25.
Un cop retirat de la pràctica del futbol l'any 1956, esdevingué comentarista, entrenador (entrenà a Vasco da Gama) i home de negocis.

## Referències

* ↑ Tim Vickery «Tim Vickery column». bbc.co.uk, 26-03-2007 [Consulta: 26 març 2007].
* ↑ «Maracanã, the largest stadium of the world». Sambafoot.com. [Consulta: 23 març 2007].
* ↑ «Todos os brasileiros - 1950» (en portuguès). FolhaOnline, 09-12-2005. [Consulta: 16 desembre 2017].
# Mörbylånga

Mörbylånga és una localitat situada al sud de l'illa d'Öland i és la seu del municipi de Mörbylånga, al comtat de Kalmar, Suècia amb 1.780 habitants el 2010.
Altres assentaments al sud d'Öland són Alby, el lloc d'un poblat mesolítici Hulterstad. La ciutat també té alguna activitat industrial.

## Referències

* ↑ «Tätorternas landareal, folkmängd och invånare per km² 2005 och 2010» (en swedish). Statistics Sweden, 14-12-2011. Arxivat de l'original el 10 gener 2012. [Consulta: 10 gener 2012].
* ↑ C.Michael Hogan, Prehistory of the Alby People, Öland, Sweden, Lumina Technologies, 2006 Arxivat 2007-03-28 a Wayback Machine.
* ↑ Mörbylånga Industrial Profile
# Lithopolis

Lithopolis és una població dels Estats Units a l'estat d'Ohio. Segons el cens del 2000 tenia 600 habitants.

## Demografia

Segons el cens del 2000, Lithopolis tenia 600 habitants, 248 habitatges, i 166 famílies. La densitat de població era de 579,2 habitants/km².
Dels 248 habitatges en un 31% hi vivien nens de menys de 18 anys, en un 56% hi vivien parelles casades, en un 7,7% dones solteres, i en un 32,7% no eren unitats familiars. En el 27% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,96.
Per edats la població es repartia de la següent manera: un 24,5% tenia menys de 18 anys, un 7,8% entre 18 i 24, un 27,7% entre 25 i 44, un 24% de 45 a 60 i un 16% 65 anys o més.
L'edat mediana era de 38 anys. Per cada 100 dones de 18 o més anys hi havia 95,3 homes.
La renda mediana per habitatge era de 40.208 $ i la renda mediana per família de 49.500 $. Els homes tenien una renda mediana de 35.714 $ mentre que les dones 27.250 $. La renda per capita de la població era de 19.442 $. Aproximadament el 3,1% de les famílies i el 5,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lithopolis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lithopolis». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Comanador

«Comanador» té aquests significats:
* Comanador (colonitzador), persona al comandament d'una comenda a les colònies d'ultramar.
* Comanador militar, persona que tenia la missió de brindar seguretat militar als servents que se li havien comendat
* Comanador (religiós), persona que dirigeix una diòcesi, arxidiòcesi o abadia amb la cadira vacant.
* Comanadora, religiosa d'alguna de les ordes femenines vinculades a ordes militars.
# Olimpíada d'escacs de 1931

La IV Olimpíada d'escacs, organitzada per la FIDE, es va celebrar entre l'11 de juliol i el 26 de juliol de 1931 a Praga, Txecoslovàquia. Es varen jugar una competició open i una de femenina, i diversos esdeveniments dirigits a la promoció dels escacs,
Els resultats de la competició foren:

## Final

    #PaísJugadorsPunts 1 Estats UnitsKashdan, Marshall, Dake, Horowitz, Steiner H.48 2 PolòniaRubinstein, Tartakower, Przepiórka, Makarczyk, Frydman47 3 TxecoslovàquiaFlohr, Gilg, Rejfíř, Opočenský, Skalička46½ 4 IugoslàviaVidmar, Asztalos, Kostić, Pirc, König46 5 AlemanyaBogoljubow, Ahues, Wagner, Richter, Helling45½ 6 LetòniaMatisons, Apšenieks, Petrovs, Feigins, Hasenfuss45½ 7 SuèciaStåhlberg, Stoltz, Berndtsson, Lundin45½ 8 ÀustriaGrünfeld, Spielmann, Kmoch, Becker, Lokvenc45 9 Regne UnitSultan Khan, Yates, Thomas, Winter, Wahltuch44 10 HongriaSteiner E., Steiner L., Vajda, Havasi, Sterk39½ 11 Països BaixosWeenink, Noteboom, Van den Bosch, Addicks, Van Doesburgh35 12 SuïssaJohner H., Naegeli, Zimmermann, Rivier, Michel34 13 LituàniaMikėnas, Šeinbergas, Vistaneckis, Abramavičius, Luckis30½ 14 FrançaAlekhine, Gromer, Kahn, Betbeder, Duchamp29½ 15 RomaniaErdélyi, Balogh, Baratz, Gudju, Wechsler28 16 ItàliaRosselli del Turco, Monticelli, Romi, Hellmann24 17 DinamarcaAndersen, Cruusberg, Ruben, Lie, Larsen19½ 18 NoruegaChristoffersen, Hansen, Halvorsen, Hovind, Gulbrandsen15½ 19 EspanyaGolmayo, Vilardebò, Soler, Marín, Sanz Aguado15.5

## Campionat del món d'escacs femení de 1931

El tercer Campionat del món d'escacs femení va tenir lloc durant l'Olimpíada. El resultat final fou el següent:
    #JugadoraPunts 1 Vera Menchik8 2 Paula Wolf-Kalmar4 3 Agnes Stevenson3.5 4 Katarina Beskow2.5 5 Wally Henschel2

## Referències

* ↑ La competició open era oberta tant a homes com a dones.
* ↑ Gawlikowski, Stanisław (1978). Olimpiady szachowe 1924 - 1974, Warszawa: Wyd. Sport i Turystyka.
* ↑ I campionati del mondo femminile (Campionat del Món femení d'escacs) Arxivat 2007-11-12 a Wayback Machine. (italià)
* ↑ Campeonato Mundo femenino (Campionat del Món femení de Praga 1931) (castellà)

## Enllaços externs

* Olimpbase:: Olimpíada de Praga 1931
# Gai Publici Mal·leol

Gai Publici Mal·leol (en llatí Caius Publicius Malleolus) va ser un magistrat romà del segle i aC.
Era qüestor de Gneu Dolabel·la a Cilícia l'any 80 aC i va morir en aquesta província. El va succeir en el càrrec el famós Verres que a més a més va esdevenir tutor del seu fill. Mal·leol havia fet fortuna a la província amb les exaccions als provincials, però Verres se'n va apoderar de la major part, segons explica Ciceró, que a més diu que Mal·leol va ser assassinat (occisus) per Verres, però probablement és una exageració oratòria.

## Referències

* ↑ [https://quod.lib.umich.edu/m/moa/acl3129.0002.001/918?rgn=full+text;view=image;q1=MalleolusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 908-909. ]
# Mörön

Mörön (en mongol: Мөрөн, literalment "riu"; també escrit com Murun, Moron) és una ciutat i centre administratiu de la Província de Khövsgöl al nord de Mongòlia. Abans de 1933, Khatgal havia estat la capital provincial.
Aquesta ciutat compta amb molts serveis. La ciutat té els seus orígens en el monestir Möröngiin Khuree fundat el 1809/11 a les ribes del riu Delgermörön.

## Població

El 2007 tenia 36.082 habitants i el 1959 9.000. La majoria viuen en barris de iurtes
L'aeroport (ICAO ZMMN) té dues pistes i amb vols regulars a Ulan Bator.

## Clima

Mörön té un clima semiàrid, en la (classificació de Köppen es denota com BSk) amb hiverns llargs molt freds i secs i estius moderadament càlids i curts.
Dades climàtiques a Mörön :
| Mes | gen | febr | març | abr | maig | juny | jul | ag | set | oct | nov | des | anual |
| Màxima rècord °C (°F) | 4.5 (40.1) | 9.2 (48.6) | 18.7 (65.7) | 27.1 (80.8) | 32.5 (90.5) | 35.4 (95.7) | 33.9 (93) | 33.0 (91.4) | 28.8 (83.8) | 23.6 (74.5) | 10.7 (51.3) | 9.6 (49.3) | 35.4 (95.7) |
| Màxima mitjana °C (°F) | −14.5 (5.9) | −9.3 (15.3) | 0.8 (33.4) | 9.9 (49.8) | 18.2 (64.8) | 22.9 (73.2) | 23.4 (74.1) | 21.9 (71.4) | 16.7 (62.1) | 7.6 (45.7) | −3.7 (25.3) | −12.1 (10.2) | 6.82 (44.27) |
| Mitjana diària °C (°F) | −22.7 (−8.9) | −18.3 (−0.9) | −8.0 (17.6) | 1.4 (34.5) | 9.7 (49.5) | 15.2 (59.4) | 16.2 (61.2) | 14.4 (57.9) | 7.9 (46.2) | −0.7 (30.7) | −11.4 (11.5) | −19.8 (−3.6) | −1.34 (29.59) |
| Mínima mitjana °C (°F) | −28.8 (−19.8) | −25.8 (−14.4) | −15.9 (3.4) | −6.4 (20.5) | 1.2 (34.2) | 7.5 (45.5) | 10.1 (50.2) | 7.6 (45.7) | 0.4 (32.7) | −8.0 (17.6) | −18.0 (−0.4) | −25.6 (−14.1) | −8.47 (16.76) |
| Mínima rècord °C (°F) | −45.7 (−50.3) | −44.3 (−47.7) | −34.6 (−30.3) | −22.3 (−8.1) | −11.7 (10.9) | −5.8 (21.6) | 1.4 (34.5) | −1.6 (29.1) | −12.7 (9.1) | −27.3 (−17.1) | −37.9 (−36.2) | −45.8 (−50.4) | −45.8 (−50.4) |
| Precipitació mitjana mm (polzades) | 1.3 (0.051) | 1.0 (0.039) | 0.8 (0.031) | 7.0 (0.276) | 15.3 (0.602) | 42.6 (1.677) | 59.6 (2.346) | 54.1 (2.13) | 17.5 (0.689) | 5.3 (0.209) | 1.9 (0.075) | 1.4 (0.055) | 207.8 (8.18) |
| Mitjana de dies de precipitació (≥ 1.0 mm) | 0.5 | 0.5 | 0.5 | 1.4 | 2.9 | 6.8 | 10.2 | 8.0 | 3.7 | 1.3 | 0.3 | 0.4 | 36.5 |
| Mitjana mensual d'hores de sol | 168.4 | 199.0 | 252.6 | 250.0 | 294.5 | 291.5 | 274.3 | 274.1 | 249.0 | 224.9 | 168.1 | 154.5 | 2.800,9 |
| Font: NOAA (1961-1990) ||||||||||||||
* Aeroport
* Gelenkhüü Memorial
* Plaça central amb el memorial a Davaadorj
* Museu
* Casa de la vila
* orreus
* Monestir Danzadardscha Khiid
* Estàtua de Buda al monestir
* Estadi
* Memorial

## Referències

* ↑ «Muren Climate Normals 1961-1990». National Oceanic and Atmospheric Administration. [Consulta: 13 gener 2013].
# Lithospermum

Lithospermum és un gènere de plantes amb flors dins la família Boraginàcia. Compta amb unes 60 espècies i té el centre principal a la regió Mediterrània. Són plantes herbàcies o petits arbusts que estan àmpliament distribuïts pel món excepte a Australàsia. El nom del gènere significa llavors de pedra.
Algunes espècies com Lithospermum arvense, de vegades esw classifica dins el gènere Buglossoides, però aquest gènere s'ha incorporat a Lithospermum per treballs com la revista Flora of China.
Lithospermum officinale, és natiu d'Europa mentre que Lithospermum caroliniense, és natiu d'Amèrica del Nord. Lithospermum purpurocaeruleum té una distribució latesubmediterrània (de centre europa fins mesopotàmia).
Les fulles de Lithospermum les mengen les erugues de certs lepidòpters com Ethmia pusiella en Lithospermum officinale.

## Algunes espècies

* Lithospermum apulum - sinònim Neatostema apulum del Mediterrani
* Lithospermum arvense -
* Lithospermum californicum - Califòrnia
* Lithospermum canescens -
* Lithospermum caroliniense - Carolina
* Lithospermum confine - Arizona
* Lithospermum erythrorhizon - Zicao
* Lithospermum incisum -
* Lithospermum multiflorum -
* Lithospermum officinale - Europa
* Lithospermum prostratum
* Lithospermum purpurocaeruleum -
* Lithospermum ruderale -
* Lithospermum viride -

## Referències

* ↑ Bolòs i Vigo Flora dels Països Catalans
* ↑ «Lithospermum Linnaeus, Sp. Pl. 1: 132. 1753.». Flora of China.
# Dipturus oregoni

Dipturus oregoni és una espècie de peix de la família dels raids i de l'ordre dels raïformes.

## Reproducció

És ovípar i els ous tenen com unes banyes a la closca.

## Hàbitat

És un peix marí i d'aigües profundes que viu entre 369–468 m de fondària.

## Distribució geogràfica

Es troba a l'oceà Atlàntic occidental central: el Golf de Mèxic.

## Observacions

És inofensiu per als humans.

## Referències

* ↑ Rafinesque C. S., 1810. Caratteri di alcuni nuovi generi e nuove specie di animali e piante della sicilia, con varie osservazioni sopra i medisimi. (Part 1 involves fishes, pp. (i-iv) 3-69 (70 blank), Part 2 with slightly different title, pp. ia-iva + 71-105 (106 blank)). Caratteri.
* ↑ BioLib (anglès)
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* 1 2 3 FishBase (anglès)
* ↑ Castro-Aguirre, J.L. i H. Espinosa Pérez, 1996. Listados faunísticos de México. VII. Catálogo sistemático de las rayas y especies afines de México. (Chondrichthyes: Elasmobranchii: Rajiformes: Batoideiomorpha). Universidad Nacional Autónoma de Mexico, Mèxic. 75 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Coll del Noell

El Coll del Noell és una collada situada a 918,6 m alt en el terme comunal de Sant Llorenç de Cerdans, a la comarca del Vallespir (Catalunya del Nord). Està situat en el sector nord-est del terme, a prop i també al nord-est del Mas de Noell, a la zona del Terme. És al nord del Mas de Pla Bolat i al nord-est, més a prop, del Mas de Can Mateu.

## Referències

* ↑ El Coll del Noell en els ortofotomapes de l'IGN
# Voires

Voires és un municipi francès, situat al departament del Doubs i a la regió de Borgonya - Franc Comtat. L'any 2018 tenia 86 habitants. El primer esment escrit «Voyres» data del 1319.

## Demografia

El 2018 tenia 86 habitants. El 2007 ji havia 32 habitatges dels quals 26 eren l'habitatge principal, 4 segones residències i 2 desocupats.

## Economia

El 2007 la població en edat de treballar era de 44 persones de les quals 34 eren actives. Hi havia un guixaire pintor i lampisteria. L'any 2000 hi havia quatre explotacions agrícoles que conreaven un total de 188 hectàrees.

## Referències

* ↑ Courtieu, Jean (ed.). Dictionnaire des communes du département du Doubs. (en francès). Tom 6: Saint-Vit - Vyt-les-Belvoir. Besançon: Cètre, 1985. ISBN 9782901040354.
* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ Emploi et population active 1999 et 2007
* ↑ Nombre d'équipements des services aux particuliers
* ↑ Exploitations agricoles